CPN ชาร์ตพลังเต็มที่พร้อมสำหรับการเติบโต
3 กุมภาพันธ์ 2566

CPN ชาร์ตพลังเต็มที่พร้อมสำหรับการเติบโต
-ผลประกอบการโดยรวมของ CPN ได้กลับมาสู่ระดับปกติเป็นส่วนใหญ่ จำนวนผู้เดินห้างสรรพสินค้าใน 4Q65 อยู่ที่เกือบ 90% ของระดับก่อนเกิดเกิดโควิด-19 และอัตราส่วนลดค่าเช่าเฉลี่ยลดลงเหลือเลขหลักเดียวระดับกลางถึงสูงจาก 11% ใน 3Q65 ด้วยโมเมนตัมเชิงบวกที่เพิ่มขึ้นจากจำนวนนักท่องเที่ยวขาเข้าที่เพิ่มขึ้นมาก โดยเฉพาะจากการที่จีนกลับมาเปิดประเทศอีกครั้ง
-CPN ตั้งเป้ารายได้ปี 2566 เชิงรุกมากขึ้นจากปี 2565 สำหรับธุรกิจค้าปลีก โรงแรม และที่อยู่อาศัย 13-19% 65-80% และ 65-80% ตามลำดับ ซึ่งแสดงถึงช่วงเป้าการเติบโตของรายได้จากธุรกิจหลักโดยรวมในปี 2566 ที่ 20-30% YoY
-คาดกำไรปี 2566 ที่จะทำสถิติสูงสุดใหม่จะเป็นจุดเริ่มต้นของการทำสถิติกำไรใหม่ในรอบหลายปีข้างหน้า เราปรับประมาณการกำไรปี 2565-67 ขึ้น 2.6% 11.3% และ 9.3% เพื่อสะท้อนการฟื้นตัวของธุรกิจค้าปลีกที่ดีกว่าคาดจากการที่จีนกลับมาเปิดประเทศเร็วกว่าคาด และความสามารถที่แข็งแกร่งของ CPN ในการขึ้นค่าเช่าและควบคุมต้นทุน
-นอกจากนี้ การขยายตัวอย่างรวดเร็วเกินคาดของโครงการที่อยู่อาศัยจากความสำเร็จของกลยุทธ์ในการพัฒนาโครงการที่อยู่ติดกับหรือใกล้กับห้างสรรพสินค้าก็สนับสนุนการปรับประมาณการของเรา โดย ณ สิ้นปี 2565 เราประเมินว่า backlog ของที่อยู่อาศัยของ CPN จะอยู่ในระดับสูงสุดเป็นประวัติการณ์ที่ 6 พันลบ. และส่วนใหญ่จะเริ่มโอนกรรมสิทธิ์ในปี 2566 และเราคาดว่า CPN จะเพิ่มโครงการที่อยู่อาศัยใหม่อีกหลายแห่งในอนาคต
-นอกจากนี้ การขยายธุรกิจเชิงรุกในธุรกิจโรงแรมและสำนักงาน เช่น โครงการ ดุสิต เซ็นทรัล พาร์ค จะช่วยผลักดันการเติบโตในระยะยาว หากอิงจากประมาณการใหม่ของเรา CPN จะรายงานสถิติกำไรรายปีสูงสุดใหม่ในปี 2566 และจะเติบโตต่อเนื่องไปอีกหลายปี ปัจจุบัน CPN ตั้งเป้าอัตราการเติบโตเฉลี่ย (CAGR) ของรายได้ในช่วง 5 ปี (2566-70) ที่ 14-16% หนุนโดยพื้นที่เช่าสุทธิ (NLA) ของส่วนค้าปลีกที่เพิ่มขึ้นจาก 2.3 ล้าน ตร.ม. ในปี 2565 เป็น 2.7 ล้าน ตร.ม. ในปี 2570 NLA ของอาคารสำนักงาน จาก 0.3 ล้าน ตร.ม. เป็น 0.5 ล้าน ตร.ม. จำนวนห้องพักโรงแรมเพิ่มขึ้นจาก 781 ห้องเป็น 5,900 ห้อง และโครงการที่อยู่อาศัยจาก 28 แห่ง เป็น 70 แห่ง
มุมมอง KS
“ซื้อ” CPN และเพิ่มราคาเป้าหมายปี 2566 เป็น 79 บาท จาก 74.25 บาท ทั้งธุรกิจค้าปลีกและธุรกิจที่ไม่ใช่ค้าปลีกพร้อมที่จะเติบโตอย่างแข็งแกร่ง
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #CPN